als_Latn dik_Latn sag_Latn
Seanca e sotme plenare e Parlamentit të Maqedonisë ka patur si pike të vetme dhenien e votëbesimit qeverisë së re, me kryeministër Zoran Zaevin, i cili është njëherësh dhe kryetar i partisë LSDM.
Përpara dhenies së votave kryeministri Zaev ka paraqitur programin e qeverisë për katër vitet, duke rreshtuar si prioritet pikat e mëposhtëme:
Qeveria re do të angazhohet për integrim të vendit në strukturat euro-atlantike. Programi i qeverisë së re do të jetë lëndë debati këtu mes deputetëve por edhe mes qytetarëve. do të punojmë me shumë mund që ta përmbushim këtë program qeveritarë. Republika e Maqedonisë të hapërroj përpara dhe qytetarët e saj të kenë një jetë më të mirë.
Republika e Maqedonisë do të jetë shtet i të gjithëve. Marrim përgjegjësi që ti zbatojmë të gjitha reformat që janë pjesë edhe e Marrëveshjes së Përzhinës.
Fokus i qeverisë së re do të jetë edhe rritja ekonomike. Paga minimale që në vitin e parë të mandatit në mënyrë ligjore do ta rrisim në 12 mijë denarë. Paga minimale 16 mijë denarë.
Prioritet i qeverisë së re do të jetë edhe mbështetja e ndërmarrjeve të vogla dhe të mesme, nuk do të ndihmojnë edhe ndihmat e shtetit në këtë drejtim.
Qeveria e re do ta mënjanoj taksën radiodifuzive, do t’i zvogëloj harxhimet gjyqësore, noteriale dhe të përmbaruesve.
Do ta zgjidhim çështjen e administratorëve që rijnë në shtëpi dhe marrin paga.
Zhvillimi i barabartë rajonal do të jetë një ndër prioritetet e qeverisë së Zaevit. Ndarja e mjeteve buxhetore do të jetë transparente.
Reforma më e madhe do të jetë ajo në sistemin gjyqësorë. Synohet një sistem gjyqësor që do të shkarkohet nga kthetrat e politikanëve./ Citynews
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn